UNIVERSITAT POLITÈCNICA DE CATALUNYA (UPC)

FACULTAT D’INFORMÀTICA DE BARCELONA (FIB)



Resiliència a nivell d’aplicació

Grau en Enginyeria Informàtica – Enginyeria del Software

Des del principi m’ha sigut difícil redactar el problema. Es que no hi havia cap problema en l’ampli mon del software.

**#1 Rubrica avaluació memoria**

**Estructura i organitza correctament el treball**

La memòria té resum (castellà/català i anglès)? Hi ha un índex, amb pàgines i seccions numerades? L'estructura de la memòria és coherent? La memòria és completa? Hi ha una secció de conclusions autocontinguda, que estableix relacions entre els temes treballats, ofereix un bon resum i conclusions justificades? Resum, introducció i conclusions donen una idea clara del projecte?

La memòria conté un índex general amb numeració de pàgines i seccions, un de figures i un glossari d'abreviatures molt detallats. L'alumne ha fet una introducció i un resum (castellà/català i anglès) molt clarificadors. L'estructura de la memòria és coherent i molt completa. Existeix una secció autocontinguda de conclusions ben justificades. Resum, introducció i conclusions donen una idea molt clara del projecte.

**Escriure clarament i correctament**

La memòria està escrita amb claredat, adreçada a una audiència sense coneixement previ del projecte? La redacció és correcta ortogràficament, sintàcticament i semànticament, es fan servir expressions precises? Defineix els nous conceptes quan cal? Un cop acabada la memòria, se n'ha fet una darrera lectura completa?

L'alumne ha redactat la memòria de forma molt entenedora, tant per a una audiència general com per a una audiència versada, usant un llenguatge precís i didàctic. Ha definit tots els conceptes i acrònims que usa de manera separada (glossaris, etc.) Ha usat un llenguatge formal quan calia. El text està lliure de faltes ortogràfiques o sintàctiques, i d'errors tipogràfics.

**Ús de recursos**

Identifica els punts confusos i els aclareix amb exemples i explicacions? Afegeix peus de pàgina o notes al final, si escau? Les taules i gràfiques s'entenen sense llegir el text? Les referències estan correctament citades? S'indica la font de les cites textuals i gràfiques?

L'estudiant ha redactat la memòria usant els exemples adequats. Ha usat taules, gràfics, llistes o pseudocodi on eren apropiats, i estan molt ben pensats per transmetre informació valuosa, sense ser recarregats. Ha usat notes aclaridores i/o apèndixs per complementar la informació principal. Les referències bibliogràfiques estan correctament citades. Es proporcionen referències addicionals per complementar la informació principal. Se citen totes les fonts d'informació i es donen les raons del seu ús.

**#1 Rubrica avaluació presentació**

**Llenguatge verbal**

Usa un llenguatge tècnic adequat? Utilitza una entonació correcta, sense falques (muletillas) i amb un to de veu audible pel públic? Quan se li fan preguntes, contesta lligant la resposta amb altres elements del treball? Explica clarament els aspectes fonamentals del seu projecte? S'expressa amb naturalitat? Es noten les hores d'assaig i la preparació?

Fa servir un llenguatge tècnic adequat, amb una entonació correcta, sense falques i amb un to de veu audible pel públic. Explica clarament els aspectes fonamentals del projecte. Quan se li fan preguntes, respon lligant la resposta amb altres elements del treball. S'expressa amb naturalitat. Utilitza el to de veu i la velocitat per guiar l'exposició.

**Llenguatge no verbal**

Controla i influeix el públic amb missatges no verbals, com ara l'expressivitat de les mans, l'ús de la mirada o l'elecció de la indumentària? Gestiona bé els temps? Gestiona i utilitza el silenci? Aconsegueix que la gent l'escolti quan el missatge fonamental és l'oral, i que llegeixi la transparència quan és el missatge fonamental?

L'estudiant controla i influeix el públic amb missatges no verbals; aconsegueix que la gent l'escolti quan el missatge fonamental és l'oral, i que llegeixi la transparència quan és el missatge fonamental. Al torn de preguntes, els seus gestos indiquen atenció, concentració, i seguretat.

**Ús solvent d'elements de suport**

L'estudiant ha seleccionat adequadament les parts del projecte a exposar? Els elements de suport (transparències habitualment) tenen tots els components bàsics (numeració, títol, última transparència,...)? L'ús de taules, gràfiques, imatges, colors, quantitat d'informació, grandària de la lletra, etc. resulta en una presentació amena? L'organització dels punts s'adequa al treball i permet que la presentació flueixi amb naturalitat?

L'ús de taules, gràfiques, imatges, colors, quantitat d'informació, grandària de la lletra, etc. agilitzen la presentació i ajuden a treure conclusions. Els recursos en general estan tots presents, i plantejats de manera original, i fan la presentació més àgil i amena. Les parts exposades ofereixen una visió global del projecte, i fan que l'explicació sigui adequada i amena. El públic es queda amb una bona impressió.